Diari Oficial de la Generalitat Valenciana


Sumari del DOGV 4892, del 26-11-2004 (2004/11400)

RESOLUCIÓ de 26 de novembre de 2004, de la Conselleria de Cultura, Educació i Esport, per la qual es resol la convocatòria dels Premis Josep Renau d'Art Digital 2004.
----------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11184


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 26 de novembre de 2004, de la Conselleria de Cultura, Educació i Esport, per la qual es resol la convocatòria dels Premis Josep Renau d'Art Digital 2004. [2004/X11861]
  
Per Orde de 24 de maig de 2004, de la Conselleria de Cultura, Educació i Esport, publicada en el Diari Oficial de la Generalitat Valenciana de 28 de maig, es van convocar els Premis Josep Renau d'Art Digital 2004.
  
En compliment del que disposa la base sèptima de l'annex I de l'orde, s'ha reunit el jurat de selecció constituït a este efecte, format per: Silvia Caballer Almela, directora general d'Arxius i Innovació Tecnològica, com a presidenta del jurat delegada pel conseller de Cultura, Educació i Esport, segons expressa la base sèptima de l'orde de convocatòria i Rafael Valcárcel, cap de l'Àrea d'Informàtica, Organització i Innovació Tecnològica, com a secretari; així com els vocals: Ramón de Soto, pertanyent al Consell Valencià de Cultura; Roman de la Calle, director del Museu Valencià de la Il·lustració i de la Modernitat (MuVIM), catedràtic d'Estètica i Teoria de les Arts de la Universitat de València, Genaro Lahuerta i director de l'Escola Superior d'Art i Disseny; José Ramón Alcalà, catedràtic de Tecnologia de la Imatge de la Universitat de Castella'la Manxa i director del Museu Internacional d'Electrografies (MIDE) i Auxiliadora Hernández, directora de l'Institut Valencià d'Avaluació i Qualitat Educativa (IVECE); el qual, després d'examinar i avaluar els materials presentats per tots els participants, considera que no s'ajusten a les condicions de la convocatòria ni satisfan les expectatives previstes, i per això este jurat, tal com disposa la base octava de l'esmentada Orde de 24 de maig de 2004, ha elevat al conseller de Cultura, Educació i Esport la proposta de declarar deserts en totes les seues modalitats els Premis Josep Renau d'Art Digital 2004. Estudiada la proposta i d'acord amb la disposició final primera de la mencionada orde, per delegació del conseller, resolc:
  
Declarar deserts els premis Josep Renau d'Art Digital 2004 en totes les seues modalitats, conforme a les bases segona, punt dos, i octava, punt tres, de l'Orde de 24 de maig de 2004.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999, de 13 de gener, i 10, 14 i 46 de la Llei Reguladora DE la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport, en el termini d'un mes a comptar de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.